Public procurement notice: Contract Notice
Published: 2023-08-14
Buyer: VOLÁNBUSZ Közlekedési Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 50113000: Repair and maintenance services of buses
Submission deadline: 2023-09-13
Award criteria: The most economic tender

Technical requirements: A felhívás II.1.1) pontjában a karakterkorlátozásra tekintettel az eljárás elnevezése rövidítve került feltüntetésre. Az eljárás teljes elnevezése: A VOLÁNBUSZ Zrt. üzemeltetésében lévő Volvo gyártmányú autóbuszok garancia időn belüli és garancia időn túli javítása és karbantartása.
Ajánlatkérő az eljárás keretben a VOLÁNBUSZ Zrt. üzemeltetésében lévő Volvo gyártmányú autóbuszok garancia időn belüli és garancia időn túli javítására és karbantartására kíván keretszerződést kötni a nyertes Ajánlattevővel 3 részajánlati körben, az alábbiak szerint:
1.rész tekintetében: Nyugati Régió: Győr-Moson-Sopron vármegye, Veszprém vármegye, Vas vármegye, Zala vármegye, Somogy vármegye, Tolna vármegye, Baranya vármegye.
3.rész tekintetében: Keleti Régió: Bács-Kiskun vármegye, Csongrád-Csanád vármegye, Békés vármegye, Hajdú-Bihar vármegye, Szabolcs-Szatmár-Bereg vármegye, Borsod-Abaúj-Zemplén vármegye, Nógrád vármegye, Heves vármegye és Jász-Nagykun-Szolnok vármegye.
Ajánlatkérő üzemeltetésében lévő Volvo gyártmányú autóbuszok garancia időn belüli és garancia időn túli javítása és karbantartása vállalkozási keretszerződés keretében összesen nettó 3 100 000 Ft keretösszegig. Ajánlatkérő a keretösszeg 100%-ra vállal lehívási kötelezettséget.
Jelen térségben Ajánlatkérő Volvo autóbusz állománya 90 darabból áll, azonban Ajánlatkérő felhívja Ajánlattevők figyelmét, hogy a későbbi állományváltozás jelen eljárás keretében megkötendő szerződés érvényességét nem befolyásolja, a mennyiségi adat tájékoztató jellegű. A szolgáltatással érintett autóbuszok száma és típusa a vállalkozási keretszerződés hatálya alatt folyamatosan változhat az átvezénylésre, selejtezésre és új beszerzésre tekintettel.
Ajánlatkérő üzemeltetésében lévő autóbuszok esetében a karbantartások és meghibásodások jellegétől függően a következő műveleteket kell elvégezni:
- kis- és nagy fődarabok javítása: Motor, váltó, fékrendszer, futómű, hűtés és fűtésrendszer, légrendszer javítása, elektronikai rendszerek javítása,
Ajánlatkérő a javítás alatt a gépjármű üzemképességének helyreállítása érdekében tett beavatkozást érti. Ajánlatkérő a karbantartás alatt olyan beavatkozást ért, amely magába foglalja mindazon ciklikusan ismétlődő műveleteket, amely elvégzése szükséges ahhoz, hogy az autóbusz megbízhatóan üzemeljen és rendeltetésszerű használat mellett megőrizze műszaki és esztétikai állapotát.
Továbbá nyertes Ajánlattevőnek kell biztosítania az alkatrészek beszerzését és beépítését. A nyertes Ajánlattevő által szállítandó alkatrészek pontos leírását a közbeszerzési dokumentumok mellékletét képező kiadásra kerülő műszaki leírás tartalmazza. Az autóbuszokba kizárólag eredeti gyári új és/vagy gyári felújított alkatrészek beépítését fogadja el Ajánlatkérő.
A jótállási időtartam valamennyi beépített/felhasznált alkatrész és elvégzett szolgáltatás vonatkozásában minimum 12 hónap (kötelezően előírt) kilométer korlátozás nélkül, amely nem terjed ki a kopóalkatrészekre (Pl. féktárcsa és betét, szűrők, szíjak, izzók, stb.). Az e feletti megajánlást (legfeljebb további 12 hónap) Ajánlatkérő az értékelés során veszi figyelembe.
Az elvégzendő feladatok részletes leírását a közbeszerzési dokumentum mellékletét képező műszaki leírás tartalmazza.
Ajánlatkérő - amennyiben a keretösszeg kimerítésére nem került sor - jogosult egyoldalú nyilatkozatával a keretszerződést további legfeljebb 6 hónapra szóló időtartamra meghosszabbítani. A szerződés meghosszabbításáról Ajánlatkérő a szerződés eredeti lejártának időpontja előtti 30. napig - a nyertes ajánlattevőként szerződő fél, szerződésben megjelölt elérhetőségére küldött - e-mailen vagy postán keresztül értesíti a nyertes Ajánlattevőt.
Nyertes Ajánlattevő a 30 napon túli értesítést jogosult, de nem köteles elfogadni. Az elfogadásról nyertes Ajánlattevő elfogadó nyilatkozata szükséges.
Ajánlatkérő a keretösszegként meghatározott összeg - nettó 3 100 000 Ft - esetében lehívási kötelezettséget vállal, valamint +30 %-os mértékben opciót határoz meg, amelynek lehívására nem köteles. Nyertes ajánlattevő az opció lehívása esetén köteles az opció lehívással érintett termékeket és javítási szolgáltatásokat az ajánlatában foglalt változatlan egységárak mellett a szerződésben foglalt változatlan feltétek szerint teljesíteni.

Eligibility requirements: Kizáró okok valamennyi rész vonatkozásában: - Az eljárásban nem lehet ajánlattevő (AT), vagy alvállalkozó, és nem vehet részt alkalmasság igazolásában olyan gazdasági szereplő, aki a Kbt. 62. § (1) - (2) bekezdésében foglalt kizáró okok valamelyikének hatálya alatt áll. - A Kbt. 74. § (1) bekezdés b) pontja alapján az Ajánlatkérőnek (AK) ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. A megkövetelt igazolási mód 321/2015. (X. 30.) Korm. rendelet 1-16. § alapján: Ajánlattevőnek ajánlatában a 321/2015. (X. 30.) Korm. rendelet II. Fejezetének megfelelően, az Egységes Európai Közbeszerzési Dokumentum (a továbbiakban: EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) pontjainak hatálya alá. AK az EEKD-t elektronikus űrlap formájában rendelkezésre bocsátja. AK elfogadja, ha a gazdasági szereplő a Kr. 7. § szerinti - korábbi közbeszerzési eljárásban felhasznált - EEKD-t nyújt be, feltéve, hogy az abban foglalt információk megfelelnek a valóságnak, és tartalmazzák az AK által a kizáró okok igazolása tekintetében megkövetelt információkat. Az EEKD-ban foglalt információk valóságtartalmáért a gazdasági szereplő felel. Az alkalmasság igazolásában részt vevő alvállalkozó vagy más szervezet vonatkozásában: A 321/2015. (X. 30.) Korm. rendelet 15. § (1) bekezdése szerint kell igazolni a kizáró okok fenn nem állását, vagyis Ajánlattevő csak az EEKD-t köteles benyújtani a Kbt. 62. §-ában foglalt kizáró okok hiányának igazolása érdekében. Ha egy ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az EKR-ben elektronikus űrlap benyújtásával teendő nyilatkozatokat az alkalmasság igazolásában részt vevő más szervezetek képviseletében az ajánlatot benyújtó gazdasági szereplő teszi meg. Azon alvállalkozók tekintetében, amelyek nem vesznek részt az alkalmasság igazolásában: A 321/2015. (X. 30.) Korm. rendelet 15. § (2) bekezdése szerint kell igazolni a kizáró okok fenn nem állását, vagyis az ajánlat részeként Kbt. 67. § (4) bekezdése szerinti nyilatkozatot kell benyújtani, miszerint ajánlattevőnek nyilatkoznia kell, hogy nem vesz igénybe a szerződés teljesítéséhez a Kbt. 62. § (1)-(2) szerinti kizáró okok hatálya alá eső alvállalkozót. (A nyilatkozatminta elektronikus űrlapként rendelkezésre áll). A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adattartalma valós. A Kbt. 62. § (1) bekezdés a), b), e), h), j), l) és n) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani. A kizáró okokra vonatkozó további igazolásokat ajánlattevő az AK felhívására köteles benyújtani, a Kbt. 69. § (4)-(6) bekezdésében foglaltak szerint: - a Magyarországon letelepedett ajánlattevőnek a 321/2015. (X. 30.) Korm. rendelet III. Fejezet 8. §-ban meghatározottak szerint kell benyújtania. - a nem Magyarországon letelepedett ajánlattevőnek a 321/2015. (X. 30.) Korm. rendelet III. Fejezet 10. §-ban foglaltak szerint kell benyújtania. Ajánlatkérő felhívja a figyelmet az öntisztázás lehetőségére a Kbt. 64. § alapján. Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben ilyen eljárás nincs folyamatban, az arról szóló nyilatkozatot szükséges benyújtani. (A nyilatkozatminta elektronikus űrlapként rendelkezésre áll.). Figyelemmel az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló Tanács (EU) 2022/576 Rendeletében (2022. április 8) (a továbbiakban: EU tanácsi rendelet) foglaltakra az eljárásban nem lehet ajánlattevő, a szerződés értékének 10 %-át meghaladó mértékben igénybe venni kívánt alvállalkozó, szállító, alkalmasság igazolásában részt vevő olyan gazdasági szereplő, aki a EU tanácsi rendeletben foglalt tilalom személyi hatálya alá tartozik.